[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.5.2007

KOM(2007) 243 endelig

2007/0088 (CNS)

Forslag til

RÅDETS FORORDNING

om oprettelse af "Artemis-fællesforetagendet" til gennemførelse af det fælles teknologiinitiativ vedrørende indlejrede computersystemer {SEK(2007) 582}{SEK(2007) 583}

(forelagt af Kommissionen)

BEGRUNDELSE

BAGGRUNDEN FOR FORSLAGET |

110 | Begrundelse og formål Europas evne til at skabe områdespecifikke løsninger for så vidt angår indlejrede elektroniske systemer har sikret EU store markedsandele på nøgleområder som automobilsektoren, industri og energi, telekommunikation og rumfart. Der er behov for at underbygge denne førerposition med den næste generation af informationsteknologisystemer, der allerede bringer forandringer til vores økonomi og vores samfund: "indlejring af intelligens" giver hverdagsprodukter nye anvendelsesmuligheder og øger deres værdi - fra biler og fly til mobiltelefoner og pacemakere - og skaber øget produktivitet i fremstillingsindustrien og inden for levering af varer og tjenesteydelser. Indlejrede systemer er af afgørende betydning ikke blot for innovationspotentialet og konkurrenceevnen i de eksisterende europæiske industrisektorer, men også som redskab til at bane vejen for etablering af helt nye markeder og samfundsnyttige anvendelsesformål - fra personlige sundhedssystemer til miljøovervågning. Ved særprogrammet "Samarbejde"[1] under Det Europæiske Fællesskabs syvende rammeprogram for forskning, teknologisk udvikling og demonstration (2007-2013) indføres fælles teknologiinitiativer (FTI'er) som et nyt værktøj til etablering af offentlig-private partnerskaber inden for forskning på europæisk plan. FTI'erne er udtryk for EU's stærke engagement hvad angår samordning af forskningsindsatsen. Målet er at sikre en højere grad af strategisk målretning ved at støtte ambitiøse fælles forskningsdagsordener på områder, der er af afgørende betydning for konkurrenceevne og vækst, at samle og koordinere en kritisk masse på forskningsområdet på EU-plan ved at trække på alle kilder til investeringer i F&U, såvel offentlige som private, og at sikre en tættere kobling mellem forskning og innovation for derigennem at bidrage til virkeliggørelsen af det europæiske forskningsrum og EU's konkurrenceevnemål. I særprogrammet "Samarbejdet" fremhæves indlejrede computersystemer som et af de områder, hvor et FTI kunne være særlig relevant. FTI'er er først og fremmest et resultat af arbejdet i de europæiske teknologiplatforme (ETP). I et begrænset antal tilfælde har ETP antaget en så ambitiøs størrelsesorden og spændvidde, at de nødvendiggør mobilisering af betragtelige offentlige og private midler til gennemførelsen af centrale elementer i deres strategiske forskningsdagsordener. FTI'er foreslås som et effektivt middel til at opfylde behovene i disse ETP. Dette forslag har til formål at oprette et fællesforetagende med henblik på gennemførelse af et FTI vedrørende indlejrede computersystemer (Artemis FTI). Artemis FTI sigter mod at skabe et fælles F&U-program for hele Europa, som vil hjælpe EU's erhvervsliv til at blive nummer 1 i verden inden for indlejret computerteknologi. Dette FTI vil, for første gang, forene en kritisk masse af investeringer fra de enkelte lande, EU og private aktører inden for sammenhængende, fleksible og effektive rammer. Det vil samtidig fremme investeringer i F&U i Europa ved at give virksomhederne og medlemsstaterne incitamenter til at øge deres F&U-udgifter. |

120 | Generel baggrund Indlejrede systemer er de computere, der bruges i større systemer til at styre f.eks. biler, husholdningsapparater, kommunikationsudstyr, kontrolsystemer og kontormaskiner. De er ved at være en integreret - og ofte usynlig del - af verden omkring os og findes i dag næsten overalt. Over 90 % af alt databehandlingsudstyr er indlejret, og ifølge prognoser vil der være over 16 mia. indlejrede anordninger i 2010 og over 40 mia. i 2020. Indlejrede systemers andel af værdien af de endelige produkter forventes i løbet af de kommende fem år at ville nå op på et rekordhøjt niveau i en række vigtige erhvervssektorer (blandt andet 36 % inden for motorkøretøjer, 37 % inden for telekommunikation og 41 % inden for forbrugerelektronik). EU's nuværende erhvervsstruktur er imidlertid ikke en egnet ramme for udvikling af den støtteteknologi og de standarder, der er nødvendige for at kunne takle de enorme udfordringer, det stigende antal stadig mere komplekse indlejrede systemer og tilknyttede anvendelser frembyder. Det er EU's konkurrenceevne og innovationsevne, der er på spil: EU's økonomi bør kunne høste fordelene ved de nye markeder, der vil blive skabt med "indlejringen af intelligens", så vi undgår en gentagelse af, hvad man oplevede med desktopteknologien og internettet, hvor de, der høster de største gevinster, alle befinder sig uden for EU. Dertil kommer, at hvis ikke Europa er i stand til at fremelske og fastholde talentmasse, vil det ikke være muligt at tiltrække og holde på de bedste forskere. Endelig eksisterer der en "kulturel" risiko: De nye systemer vil blive en meget intim del af EU-borgernes liv. De europæiske virksomheder er nødt til at kunne imødekomme efterspørgslen på hjemmemarkederne med produkter, der er i overensstemmelse med vore specifikke præferencer og værdier. I lyset af denne store udfordring og til trods for den økonomiske betydning heraf sakker EU klart agterud i forhold til USA og Japan hvad angår investeringer i forskning i indlejrede systemer. Desuden er finansieringslandskabet i EU fragmenteret og utilstrækkeligt som grundlag for en overbevisende indsats. Der er gennem årene foretaget store investeringer under Fællesskabets rammeprogrammer, men det relevante budget er yderst begrænset i forhold til det samlede F&U-budget i Europa. Det mellemstatslige Eureka-system er en værdifuld mekanisme, og der gennemføres nationale programmer på dette område i et vist omfang; der er imidlertid tale om lutter løsrevne foranstaltninger uden fælles målsætninger. |

139 | Gældende bestemmelser på det område, som forslaget vedrører Der findes ingen gældende bestemmelser på det område, som forslaget vedrører. |

140 | Overensstemmelse med andre EU-politikker og -mål Det syvende rammeprogram er et vigtigt udgangspunkt for Europa og afspejler en almindelig enighed om, at Europa er nødt til at forstærke sin indsats for at øge og sikre et større udbytte af investeringerne i F&U for at blive klædt på som en konkurrencedygtig og dynamisk, videnbaseret økonomi. FTI'er er en vigtig nyskabelse under det syvende rammeprogram som redskab til at opnå en højere grad af strategisk målretning og koordinering, derved at de skaber en fælles kritisk masse af forskning på en række nøgleområder og en tættere kobling mellem forskning og innovation. Gennemførelsen af dette FTI vil direkte bidrage til at opfylde Lissabon-målet vedrørende konkurrenceevne og Barcelona-målene vedrørende investeringer i forskning. Resultaterne af Artemis FTI på centrale anvendelsesområder vil desuden indirekte bidrage til gennemførelsen af andre EU-politikker inden for blandt andet miljø (overvågning og styring), transport (sikkerhed), energi (styring og kontrol) og indre marked (standarder for indlejrede varer og tjenesteydelser). Det foreslåede initiativ er en del af en bred og ambitiøs fællesskabsstrategi, som sigter mod at takle innovationsefterslæbet, og som bl.a. omfatter forslaget om etablering af et Europæisk Teknologisk Institut. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil Efter etableringen af Artemis-teknologiplatformen i januar 2004 gennemførte Kommissionen omfattende høringer af F&U-aktørerne inden for indlejrede systemer. De nationale offentlige myndigheder blev hørt i platformens referencegruppe - med deltagelse af repræsentanter fra 24 medlemsstater og lande, der er tilknyttet rammeprogrammet. Den strategiske forskningsdagsorden samt de aspekter ved fællesforetagendet, der vedrører forvaltning og drift, blev fremlagt og drøftet ved store offentlige arrangementer, herunder de årlige Artemis-konferencer (Rom 2004, Paris 2005, Graz 2006), IST 2006-konferencen om informationssamfundsteknologier (Helsinki) og den offentlige præsentation af den strategiske Artemis-dagsorden i marts 2006 (Bruxelles). Som sidste trin i denne proces dannede en række møder (som blev afholdt med bistand fra uafhængige konsulenter) udgangspunkt for vidtrækkende drøftelser, hvor tidligere resultater og konklusioner blev sammenholdt og evalueret, og sikrede yderligere input til vurderingen af initiativets forvaltningsstruktur og effekt. Med hensyn til de økonomiske virkninger baserede man sig under høringerne først og fremmest på offentligt tilgængelige markedsdata, især to undersøgelser offentliggjort i 2005 (en af dem var udarbejdet på grundlag af et offentligt udbud iværksat af Kommissionen), der gav et detaljeret billede af sektoren for indlejrede systemer som helhed, idet der blev taget hensyn til teknologiske, sektorspecifikke og finansieringsmæssige aspekter, samt en kvantitativ evaluering af softwareaktiviteters betydning for verdensøkonomien, hvor der fokuseredes på intern udvikling af indlejrede og softwareintensive systemer i såvel ikt-sektoren som andre sektorer. |

212 | Sammenfatning af svarene og af, hvordan der er taget hensyn til dem Takket være den omfattende, løbende inddragelse i høringsprocessen af offentlige og private aktører på området fik man i god tid relevante input, som der blev taget hensyn til ved udarbejdelsen af forslaget. |

Ekspertbistand |

221 | Relevante videnskabelige områder/eksperter Den strategiske forskningsdagsorden, som vil blive gennemført med det foreslåede FTI, blev udarbejdet med deltagelse af eksperter inden for forskning i og udvikling af indlejrede systemer fra erhvervslivet og fra akademiske kredse, ligesom der blev trukket på ekspertise fra de nationale repræsentanter i referencegruppen med hensyn til aspekterne vedrørende forvaltning og offentlig administration. |

222 | Metodevalg Der blev afholdt flere særlige workshopper, hvor eksperterne mødtes og drøftede mål og prioriteringer under hensyntagen til de væsentligste eksisterende EU-køreplaner, rapporter og undersøgelser samt input fra Eureka (ITEA- og Medea+-"klynger"). Den strategiske forskningsdagsorden blev efterfølgende formuleret af mindre grupper af eksperter og behandlet i en bredere kreds. |

223 | Væsentligste organisationer/eksperter, der er blevet hørt De største europæiske producenter af indlejrede systemer og deres leverandører og brugere blev hørt, og det samme gjorde de førende forskningsorganisationer i Europa[2]. |

2249 | Sammendrag af rådgivning, der er modtaget og anvendt Der blev ikke påpeget potentielt alvorlige risici med uoprettelige følger. |

225 | Artemis FTI kan mobilisere den kritiske masse af F&U-ressourcer, der er nødvendig for at gennemføre den strategiske forskningsdagsorden, og frembyder et fleksibelt grundlag for fælles offentlig-private foranstaltninger til etablering af et frugtbart økosystem i Europa for åben innovation inden for indlejrede systemer. |

226 | Tiltag for at gøre ekspertrådgivningen offentligt tilgængelig Oplysningerne om den strategiske forskningsdagsorden og udviklingen af et FTI er blevet formidlet ved ovennævnte offentlige arrangementer, via rapporten "Building ARTEMIS" og "ARTEMIS Strategic Research Agenda", som blev offentliggjort af Artemis-teknologiplatformen, samt på Kommissionens websted og det særlige Artemis-websted. |

s | Konsekvensanalyse Kommissionen har foretaget en konsekvensanalyse af forslaget til forordning (denne er vedlagt forslaget). Hovedkonklusionen er, at Artemis FTI vil give betydelige gevinster i form af lavere udgifter til systemdesign og -udvikling i hele levetiden i forhold til referencescenariet ("business as usual"). Initiativet forstærker også løftestangseffekten (i nationalt og privat regi) af Fællesskabets bidrag til F&U-investeringerne og giver en mere effektiv og pålidelig ramme for F&U og innovation, som fjerner usikkerheden om budgetmidlerne, strømliner procedurerne og forkorter processen, der fører frem til indgåelsen af kontrakter, i forhold til i "business as usual"-scenariet. Dette vil igen sikre en bredere deltagerskare og øge antallet af nye partnere i F&U-aktiviteterne. En anden fordel er, at de nationale midler, der investeres via Artemis FTI, vil blive fordelt i overensstemmelse med fælles europæiske procedurer og arbejdsplaner, så der opnås en effekt, der svarer til effekten af udbetalingen af midler på EU-plan, og som er langt større end i "business as usual"-scenariet. |

FORSLAGETS RETLIGE ASPEKTER |

305 | Resumé af forslaget Den foreslåede retsakt er en Rådets forordning om oprettelse af Artemis-fællesforetagendet med de relevante vedtægter. |

310 | Retsgrundlag Artikel 171 i traktaten om oprettelse af Det Europæiske Fællesskab. Fællesforetagendet vil være et fællesskabsorgan, og Europa-Parlamentet skal derfor give decharge for gennemførelsen af dets budget[3], idet der dog skal tages hensyn til de særtræk, der skyldes, at FTI'er er offentlig-private partnerskaber, og især at den private sektor bidrager. |

320 | Subsidiaritetsprincippet |

Forslagets mål kan ikke i tilstrækkelig grad opfyldes af medlemsstaterne af følgende grunde: |

321 | Medlemsstaterne kan ikke alene takle disse udfordringer, idet der ikke findes en passende retlig og organisatorisk ramme på EU-plan. F&U-finansieringslandskabet i EU er i dag fragmenteret: På nationalt plan er de relevante F&U-aktiviteter spredt over flere, i visse tilfælde ikke indbyrdes forbundne, programmer. En række medlemsstater deltager i Eureka-ordningen, men dette er en bottom-up-metode, der er behæftet med velkendte svagheder i form af lange forsinkelser, overlapning af procedurer og manglende muligheder for at forudsige omfanget af den offentlige finansiering. |

Målene med forslaget vil bedre kunne opfyldes med en indsats på fællesskabsplan af følgende årsager: |

324 | Kun med en fællesskabsforanstaltning kan der etableres en retlig ramme, der giver mulighed for en effektiv sammenlægning af midler fra F&U-aktører, Kommissionen og de nationale regeringer. En fælles, målrettet investering af fællesskabsmidler og nationale midler vil i høj grad bidrage til udviklingen af det europæiske forskningsrum. |

325 | Initiativet forventes at ville give følgende gevinster: o Samordning af indsatsen på nationalt plan via foranstaltninger til opfyldelse af fælles europæiske mål i henhold til den strategiske forskningsdagsorden og via udvælgelse af F&U-projekter efter en fælles europæisk procedure. Denne samordning vil bidrage til opbygningen af et europæisk forskningsrum inden for indlejrede computersystemer. o Større fleksibilitet i mobiliseringen af ressourcer fra medlemsstater, der er parat til at samarbejde om at nå fælles mål. o En løftestangseffekt for Fællesskabets finansielle bidrag, som vil give virksomhederne og medlemsstaterne incitamenter til at øge deres investeringer og derigennem direkte bidrage til at opfylde Barcelona-målene. o Programeffektivitet, som opnås ved, at fordelene ved Eureka og europæiske programmer kombineres, uden at deres svage punkter overtages; set i forhold til Eureka vil man undgå usikkerheden med hensyn til de nationale budgetter og overlapningen af evaluerings- og overvågningsprocedurer. o Økonomisk effektivitet via nedsat projekttid, således at virksomhederne får mulighed for at gennemføre deres projekter hurtigere, og forskningsresultater dermed hurtigere når markedet. o En økonomisk gevinst ved opfyldelsen af de teknologiske målsætninger med hensyn til en styrkelse af konkurrenceevnen blandt EU's virksomheder. |

327 | Artemis FTI er et pionerinitiativ, der kombinerer fordelene ved europæisk integration med muligheden for hurtig tilpasning af industrimålsætninger og -politikker og åbner mulighed for fleksibilitet i medlemsstaternes deltagelse og engagement på en måde, der ikke er mulig med de eksisterende instrumenter. |

Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

331 | Det foreslåede fællesforetagende er det eneste enkle redskab til med de eksisterende begrænsninger og på de fastsatte betingelser at nå de opstillede mål for indsatsen. Der er tale om en struktur, som er holdbar – også over længere tid – har status som juridisk person og frembyder en klart afgrænset retlig ramme for samarbejde mellem og deltagelse af F&U-aktører, nationale myndigheder og Fællesskabet i et offentlig-privat partnerskab. Det er af afgørende betydning, at alle berørte parter deltager. Eftersom der med initiativet fokuseres på industrielle målsætninger af central betydning for den økonomiske konkurrenceevne, er det nødvendigt, at virksomhederne deltager og bidrager med vejledning i forbindelse med fastlæggelsen af forskningsprioriteringer og innovationspolitikker. Medlemsstaternes deltagelse er nødvendig for mobiliseringen af de nationale midler, der udgør broderparten af de offentlige F&U-investeringer i dette område. Endelig har Fællesskabet en central rolle at spille som drivkraft bag integrationsprocessen, idet Fællesskabet skal skabe balance mellem parternes forskellige interesser og føre det nødvendige tilsyn med anvendelsen af Fællesskabets finansielle bidrag. Det foreslåede tiltag vil sikre den nødvendige integrering på EU-plan og samtidig skabe fleksible rammer for medlemsstaternes deltagelse. Med tiltaget vil så mange beslutninger som muligt, blandt andet finansielle tilsagn vedrørende de relevante indkaldelser af forslag, fortsat skulle træffes af de enkelte lande, ligesom der i videst mulige udstrækning vil blive anvendt nationale procedurer ved indgåelse af tilskudsaftaler, behandling af udgiftsanmeldelser, udbetaling af midler og revision. |

332 | Med fællesforetagendet vil der - takket være muligheden for at anvende allerede eksisterende procedurer på nationalt plan - blive etableret en enkel og effektiv struktur for beslutningstagning samt finansielle og administrative foranstaltninger. Denne gennemførelsesmodel undergraver ikke de nationale myndigheders arbejde, ligesom den er baseret på kontraktmodeller, som F&U-aktørerne kender, og er yderst omkostningseffektiv: de løbende udgifter forventes at ville være på under 1,5 % af de samlede udgifter til de F&U-aktiviteter, der iværksættes af fællesforetagendet. |

Reguleringsmiddel/reguleringsform |

341 | Foreslået retsakt: forordning. |

342 | Andre midler ville ikke være hensigtsmæssige af følgende årsager: En rådsforordning er nødvendig for at kunne etablere en retlig ramme, der gør det muligt på effektiv vis at kombinere investeringer fra private aktører, de enkelte lande og Fællesskabet med Fællesskabets deltagelse i foretagendet. |

BUDGETMÆSSIGE KONSEKVENSER |

401 | I henhold til den budgetmæssige del af forslaget vil Fællesskabets bidrag udgøre højst 420 mio. EUR i Artemis-fællesforetagendets første periode (indtil 2017) - et beløb, som der vil skulle indgås forpligtelser for senest den 31. december 2013, hvor budgetperioden for det syvende rammeprogram udløber. Der skal i 2008 foreløbig indgås forpligtelser for 42,5 mio. EUR. |

YDERLIGERE OPLYSNINGER |

510 | Forenkling |

511 | Forslaget indebærer en forenkling af de administrative procedurer for offentlige myndigheder (på EU- og medlemsstatsplan) og for private aktører. |

513 | Set i forhold til de nuværende Eureka-finansieringsordninger vil fællesforetagendet i høj grad medføre en forenkling af procedurerne: o Den budgetmæssige usikkerhed vil forsvinde i kraft af de formelle finansieringsforpligtelser, de nationale myndigheder vil skulle indgå i forbindelse med de indkaldelser af forslag, fællesforetagendet offentliggør. o Der vil ikke længere ske en overlapning af evalueringsprocedurerne, som i dag anvendes både i de enkelte lande og i mellemstatsligt regi. |

514 | o Den tid og de udgifter, der er forbundet med udarbejdelsen af F&U-forslag, vil blive reduceret. o Rapporteringsprocedurerne i projektgennemførelsesfasen vil blive strømlinet. Projektdeltagerne vil kun skulle rapportere én gang, nemlig til fællesforetagendet, frem for at skulle rapportere til Eureka og til alle de lande, der er med til at finansiere projektet. |

1. 2007/0088 (CNS)

Forslag til

RÅDETS FORORDNING

om oprettelse af "Artemis-fællesforetagendet" til gennemførelse af det fælles teknologiinitiativ vedrørende indlejrede computersystemer

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 171 og 172,

under henvisning til forslag fra Kommissionen[4],

under henvisning til udtalelse fra Europa-Parlamentet[5],

under henvisning til udtalelse fra Det Europæiske Økonomiske og Sociale Udvalg[6], og

ud fra følgende betragtninger:

(1) Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013)[7] (i det følgende benævnt "syvende rammeprogram") indeholder bestemmelser for fællesskabsbidrag med henblik på at etablere længerevarende offentligt-private partnerskaber i form af fælles teknologiinitiativer (FTI), som gennemføres via fællesforetagender, jf. EF-traktatens artikel 171. Disse FTI'er udspringer af arbejdet i de europæiske teknologiplatforme, der allerede blev oprettet under det sjette rammeprogram og omfatter udvalgte aspekter vedrørende forskning på deres område. De bør kombinere investeringer fra den private sektor og europæisk offentlig finansiering, herunder finansiering fra det syvende rammeprogram.

(2) I Rådets beslutning 2006/971/EF af 19. december 2006 om særprogrammet Samarbejde til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-13)[8] (i det følgende benævnt "særprogrammet Samarbejde") understreges behovet for ambitiøse fælleseuropæiske offentligt-private partnerskaber for at fremskynde udviklingen af betydelige teknologier og stort anlagte forskningstiltag på fællesskabsniveau, herunder bl.a. FTI'er.

(3) I Lissabon-dagsordenen for vækst og beskæftigelse understreges behovet for at udvikle gunstige betingelser for investeringer i viden og innovation i Fællesskabet med henblik på at styrke konkurrenceevnen, væksten og beskæftigelsen.

(4) I sine konklusioner af 25.-26. november 2004 opfordrede Rådet Kommissionen til at arbejde videre med koncepterne teknologiplatforme og FTI'er. Det understregede, at sådanne initiativer kan bidrage til at koordinere Fællesskabets samlede forskningsaktiviteter med henblik på at opnå synergier med aktiviteterne i eksisterende ordninger såsom Eureka og Cost, idet der tages hensyn til deres vigtige bidrag til forskning og udvikling (F&U).

(5) Europæiske virksomheder og andre forsknings- og udviklingsorganisationer, der beskæftiger sig med indlejrede computersystemer, gik forrest i arbejdet med at oprette den europæiske teknologiplatform for indlejrede computersystemer (i det følgende benævnt "Artemis-teknologiplatformen") inden for det sjette rammeprogram. Artemis-teknologiplatformen opstillede en strategisk forskningsdagsorden på grundlag af en omfattende høring af offentlige og private interessenter. I den strategiske forskningsdagsorden pegedes der på prioriteringer i forbindelse med indlejrede computersystemer, og den indeholdt henstillinger om indfaldsvinklen til et FTI på området.

(6) FTI vedrørende indlejrede computersystemer er udsprunget af Kommissionens meddelelser af 6. april 2005 om "Det europæiske forskningsrum, vejen til videnbaseret vækst"[9] og af 20. juli 2005 om "En fælles indsats for vækst og beskæftigelse: Fællesskabets Lissabon-program"[10], hvor der efterlyses en ny en mere ambitiøs tilgang til stort anlagte partnerskaber mellem private og det offentlige på områder, der har stor betydning for Europas konkurrenceevne, som identificeres via en dialog med erhvervslivet.

(7) FTI vedrørende indlejrede computersystemer er en reaktion på behovet for at støtte informations- og kommunikationsteknologi med gennemslagskraft, der blev påpeget i rapporten "Creating an Innovative Europe" fra januar 2006. I rapporten roses endvidere det fælles teknologiinitiativ Artemis' model for at kombinere bidrag fra medlemsstaterne og fra Fællesskabet inden for en klar retlig struktur og på en harmoniseret og synkroniseret måde.

(8) FTI vedrørende indlejrede computersystemer tager sigte på at skabe et bæredygtigt offentligt-privat partnerskab, der har til formål at forøge og at fungere som løftestang for private og offentlige investeringer vedrørende indlejrede computersystemer i Europa, som ved anvendelsen af denne forordning omfatter medlemsstaterne og lande, der er associeret med det syvende rammeprogram. FTI vedrørende indlejrede computersystemer bør endvidere opnå effektiv koordinering og ressourcesynergi samt finansiering fra rammeprogrammet, erhvervslivet, nationale F&U-programmer og mellemstatslige F&U-ordninger (Eureka) og dermed bidrage til at styrke Europas fremtidige vækst, konkurrenceevne og bæredygtige udvikling. Endelig bør det have til formål at opdyrke samarbejde mellem alle interessenter, såsom nationale myndigheder, videnskabelige miljøer og forskningscentre, så forskningsindsatsen samles og gøres mere fokuseret.

(9) Med FTI vedrørende indlejrede computersystemer bør der opstilles en forskningsdagsorden efter fælles overenskomst (i det følgende benævnt "forskningsdagsorden"), der nøje følger anbefalingerne i den strategiske forskningsdagsorden, som er opstillet af Artemis-teknologiplatformen. Forskningsdagsordenen bør kortlægge og regelmæssigt revidere prioriteringerne for udviklingen og indførelsen af vigtige teknologiområder vedrørende indlejrede computersystemer på tværs af forskellige anvendelsesområder med henblik på at styrke europæisk konkurrenceevne og skabe plads til helt nye markeder og samfundsnyttige anvendelsesformål.

(10) FTI vedrørende indlejrede computersystemer tager sigte på design, udvikling og udnyttelse af generelt anvendelige, interoperable og omkostningseffektive, men samtidig kraftige og sikre elektroniske systemer og softwaresystemer. Det bør munde ud i nogle referencedesign og -arkitekturer, der kan danne grundlag for fælles arkitekturløsninger til et givet antal applikationer, specialbrugerudviklet software, som giver mulighed for sømløs sammenkobling og interoperabilitet, integrerede design-softwareværktøjer og metoder til hurtig udvikling og fremstilling af prototyper.

(11) FTI vedrørende indlejrede computersystemer er ambitiøst og omfattende, de finansielle og tekniske ressourcer, der skal mobiliseres, er store, og der er behov for en effektiv koordinering og ressourcesynergi samt finansiering, så det forudsætter en indsats fra Fællesskabets side. Det er derfor nødvendigt at oprette et fællesforetagende (i det følgende benævnt "Artemis-fællesforetagendet"), jf. EF-traktatens artikel 171, som en juridisk person med henblik på gennemførelsen af FTI vedrørende indlejrede computersystemer. For at sikre en hensigtsmæssig forvaltning af de F&U-aktiviteter, som er påbegyndt, men ikke afsluttet i løbet af det syvende rammeprogram (2007-2013), bør Artemis-fællesforetagendet oprettes for en periode, der udløber den 31. december 2017, men som kan forlænges.

(12) Artemis-fællesforetagendet bør være et organ, der er oprettet af Fællesskaberne, og decharge for gennemførelsen af dets budget bør gives af Europa-Parlamentet[11] efter indstilling fra Rådet, idet der dog bør tages hensyn til de særtræk, der skyldes, at FTI'er er offentlige-private partnerskaber, og især at den private sektor bidrager til budgettet.

(13) Artemis-fællesforetagendet bør varetage opfyldelsen af forpligtelser efter internationale aftaler. Det bør i den forbindelse betragtes som en international organisation, jf. artikel 22 i Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester[12] og artikel 15 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter[13].

(14) Målene for Artemis-fællesforetagendet bør nås ved at sammenlægge ressourcer fra den private og offentlige sektor til støtte for F&U-aktiviteter i form af projekter[14]. Artemis-fællesforetagendet bør til dette formål kunne tilrettelægge indkaldelser af konkurrerende projektforslag til gennemførelse af dele af forskningsdagsordenen. F&U-aktiviteterne bør efterleve de grundlæggende etiske principper, der gælder for det syvende rammeprogram.

(15) Det Europæiske Fællesskab, […] og ARTEMISIA - en sammenslutning, som repræsenterer virksomheder og andre F&U-organisationer, der beskæftiger sig med indlejrede computersystemer i Europa - bør være stiftende medlemmer af Artemis-fællesforetagendet. Artemis-fællesforetagendet bør være åbent for nye medlemmer.

(16) Der bør fastsættes bestemmelser om Artemis-fællesforetagendets organisation og drift i dets vedtægter.

(17) ARTEMISIA har underskrevet en tilsagnserklæring om støtte til oprettelse og gennemførelse af Artemis-fællesforetagendet som fastsat i dets vedtægter.

(18) F&U-aktiviteterne bør til dels støttes via bidrag fra Det Europæiske Fællesskab til Artemis-fællesforetagendet.

(19) De offentlige midler til F&U-aktiviteterne på basis af indkaldelser af konkurrerende forslag offentliggjort af Artemis-fællesforetagendet bør omfatte nationale finansielle bidrag fra Artemis-medlemsstaterne og et finansielt bidrag fra Artemis-fællesforetagendet. Artemis-fællesforetagendets finansielle bidrag bør ydes som en procentdel af de F&U-udgifter, der afholdes af projektdeltagerne. Denne procentdel bør være den samme for alle projektdeltagere i forbindelse med en given indkaldelse af forslag.

(20) Så længe Artemis-fællesforetagendet opretholdes, bør de F&U-organisationer, der deltager i projekter, selv tilvejebringe midler, der er mindst lige så store som de samlede offentlige midler til F&U-aktiviteter.

(21) For at sikre personalet stabile beskæftigelsesvilkår og ligebehandling samt for at tiltrække specialiseret videnskabeligt og teknisk personale af højeste kvalitet bør hele Artemis-fællesforetagendets personale ansættes i henhold til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne ("personalevedtægten").

(22) Da Artemis-fællesforetagendet ikke har noget økonomisk sigte, afhænger dets evne til at udføre sine opgaver af, at protokollen vedrørende De Europæiske Fællesskabers privilegier og immuniteter gøres gældende for Artemis-fællesforetagendet og dets personale.

(23) Da Artemis-fællesforetagendet har status som juridisk person, bør det kunne stilles til regnskab for sine handlinger. Med hensyn til bilæggelse af tvister i forbindelse med fællesforetagendets aktiviteter bør EF-Domstolen i givet fald have kompetence.

(24) Kommissionen og Artemis-fællesforetagendet bør regelmæssigt aflægge rapport om fremskridtene til Rådet og Europa-Parlamentet.

(25) Efter forudgående samråd med Kommissionen bør Artemis-fællesforetagendet have en særskilt finansforordning på grundlag af principperne i rammefinansforordningen[15], hvor der tages højde for de særlige behov, der gør sig gældende, bl.a. behovet for at kombinere Fællesskabsfinansiering og national finansiering for at støtte F&U-aktiviteter effektivt og inden for en rimelig frist.

(26) Der bør træffes passende foranstaltninger til forebyggelse af uregelmæssigheder og svig, og de nødvendige skridt bør tages for at kræve tabte, uberettiget udbetalte eller forkert anvendte midler tilbagebetalt i overensstemmelse med Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser[16], Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder[17] og Europa-Parlamentets og Rådets forordning (EF) nr. 1073/1999 om undersøgelser, der foretages af Det Europæiske Kontor for Bekæmpelse af Svig[18].

(27) Politikken for intellektuel ejendom bør tilskynde til videnskabelse og -udnyttelse.

(28) Kommissionen og ARTEMISIA bør træffe alle nødvendige forberedende foranstaltninger til at oprette Artemis-fællesforetagendet.

(29) Målene for denne foranstaltning, dvs. oprettelsen af Artemis-fællesforetagendet, kan ikke i tilstrækkelig grad opfyldes af medlemsstaterne, da der mangler egnede retlige og organisatoriske rammer på europæisk plan, og kan derfor bedre gennemføres på fællesskabsplan, da der kun ved en fællesskabsforanstaltning kan etableres en retlig og organisatorisk F&U-ramme, der giver mulighed for en effektiv sammenlægning af midler fra F&U-aktører, Kommissionen og nationale regeringer; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå disse mål -

UDSTEDT FØLGENDE FORORDNING:

Artikel 1 Oprettelse af et fællesforetagende

1. Med henblik på gennemførelsen af det fælles teknologiinitiativ (FTI) vedrørende indlejrede computersystemer oprettes der herved et fællesforetagende (i det følgende benævnt "Artemis-fællesforetagendet"), jf. EF-traktatens artikel 171, for en periode, som udløber den 31. december 2017. Denne periode kan forlænges ved en ændring af denne forordning.

2. Artemis-fællesforetagendet har status som juridisk person. Det har i medlemsstaterne den mest vidtgående rets- og handleevne, som disse staters lovgivning tillægger juridiske personer. Det kan eksempelvis erhverve og afhænde fast ejendom og løsøre og optræde som part i retssager.

Det betragtes som en international organisation, jf. artikel 22, litra c), i direktiv 2004/17/EF[19] og artikel 15, litra c), i direktiv 2004/18/EF[20].

3. Fællesforetagendet har hjemsted i Bruxelles, Belgien.

4. Artemis-fællesforetagendets vedtægter er fastlagt i bilaget.

Artikel 2 Mål

Artemis-fællesforetagendet bidrager til gennemførelsen af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) og temaet "Informations- og kommunikationsteknologi" under særprogrammet "Samarbejde" til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013). Det skal navnlig:

2. fastlægge og gennemføre en forskningsdagsorden for udviklingen af vigtige teknologiområder vedrørende indlejrede computersystemer på tværs af forskellige anvendelsesområder med henblik på at styrke europæisk konkurrenceevne og bæredygtighed og skabe plads til helt nye markeder og samfundsnyttige anvendelsesformål. Aktiviteter til gennemførelse af forskningsdagsordenen benævnes i det følgende "F&U-aktiviteter"

3. støtte gennemførelsen af F&U-aktiviteterne, især ved at give økonomisk støtte til deltagere i projekter[21], der er udvalgt på grundlag af indkaldelser af konkurrerende forslag

4. fremme et offentligt-privat partnerskab, der tilsigter at mobilisere og samle en indsats fra Fællesskabets side og fra national og privat side, at øge de samlede F&U-investeringer vedrørende indlejrede computersystemer og at skabe samarbejde mellem den offentlige og den private sektor

5. sikre, at FTI vedrørende indlejrede computersystemer er effektivt og holdbart

6. opnå synergi og koordinering med hensyn til den europæiske F&U-indsats vedrørende indlejrede computersystemer, herunder gradvis integrering i Artemis-fællesforetagendet af de aktiviteter på området, der for øjeblikket gennemføres via mellemstatslige F&U-ordninger (Eureka).

Artikel 3 Medlemmer

1. Artemis-fællesforetagendets stiftende medlemmer, som i det følgende benævnes "stiftende medlemmer", er:

7. Det Europæiske Fællesskab repræsenteret ved Kommissionen

8. [ …… ]

9. sammenslutningen ARTEMISIA (i det følgende benævnt "ARTEMISIA").

2. Forudsat at de tilslutter sig målene, jf. artikel 2, kan følgende blive medlemmer af Artemis-fællesforetagendet:

10. andre medlemsstater og lande, der er associeret med det syvende rammeprogram

11. lande uden for EU, der ikke er kandidatlande eller associerede lande (i det følgende benævnt "tredjelande"), og som har F&U-politik eller -programmer vedrørende indlejrede computersystemer

12. juridiske personer, der kan yde et betydeligt finansielt bidrag til at nå Artemis-fællesforetagendets mål.

3. De stiftende medlemmer og nye medlemmer, jf. stk. 2, benævnes i det følgende "medlemmer".

4. Medlemsstater og associerede lande, der er medlemmer af Artemis-fællesforetagendet, benævnes i det følgende "Artemis-medlemsstater".

Artikel 4 Finansieringskilder

1. Artemis-fællesforetagendets aktiviteter finansieres i fællesskab af finansielle bidrag, der betales i rater, og bidrag i naturalier fra dets medlemmer til dækning af driftsudgifterne[22] og F&U-aktiviteterne.

2. Artemis-fællesforetagendets driftsudgifter for perioden indtil den 31. december 2017 dækkes af følgende bidrag:

13. et finansielt bidrag fra ARTEMISIA på højst 20 mio. EUR eller højst 1 % af de samlede projektudgifter[23], alt efter hvilket af disse beløb der er det højeste, dog højst 30 mio. EUR.

14. et finansielt bidrag fra Fællesskabet på højst 10 mio. EUR

15. bidrag i naturalier fra Artemis-medlemsstaterne.

3. Artemis-fællesforetagendets F&U-aktiviteter for perioden indtil den 31. december 2017 dækkes af følgende bidrag:

16. et finansielt bidrag fra Fællesskabet på højst 410 mio. EUR til projektfinansiering

17. Artemis-medlemsstaters finansielle bidrag, der har form af årlige tilsagnserklæringer, og som udbetales direkte til forsknings- og udviklingsorganisationer, der deltager i F&U-projekterne

18. bidrag i naturalier fra forsknings- og udviklingsorganisationer som deres andel af de udgifter, der er nødvendige for at gennemføre projekterne.

4. Fællesskabets maksimale bidrag til Artemis-fællesforetagendet udgør 420 mio. EUR, som afholdes over den budgetbevilling, der er tildelt temaet "Informations- og kommunikationsteknologi" under særprogrammet "Samarbejde" til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-13) i henhold til bestemmelserne i artikel 54, stk. 2, litra b), i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget.

5. De nærmere bestemmelser for Fællesskabets finansielle bidrag fastlægges i en generel aftale og årlige finansielle aftaler, som indgås mellem Kommissionen på Fællesskabets vegne og Artemis-fællesforetagendet.

6. De finansielle bidrag fra medlemmerne af Artemis-fællesforetagendet betales i rater.

7. Andre nye medlemmer af Artemis-fællesforetagendet end medlemsstater eller associerede lande yder et finansielt bidrag til Artemis-fællesforetagendet.

Artikel 5 Organer

Artemis-fællesforetagendet har følgende organer:

- bestyrelsen

- repræsentantskabet for de offentlige myndigheder

- erhvervs- og forskningsudvalget

- den administrerende direktør.

Artikel 6 Finansforordning

1. Artemis-fællesforetagendets finansforordning skal bygge på rammefinansforordningens[24] principper. Finansforordningen kan afvige fra rammefinansforordningen, hvor det er nødvendigt af hensyn til de særlige krav, Artemis-fællesforetagendets drift stiller, og forudsat at afvigelserne er aftalt på forhånd med Kommissionen.

2. Artemis-fællesforetagendet opretter sin egen, interne revisionskapacitet.

Artikel 7 Finansiering af F&U-aktiviteter

1. De offentlige midler til projekter, der er udvalgt på grundlag af indkaldelser af konkurrerende forslag offentliggjort af Artemis-fællesforetagendet, omfatter de nationale finansielle bidrag fra Artemis-medlemsstaterne og/eller det finansielle bidrag fra Artemis-fællesforetagendet.

2. Fællesskabets bidrag til Artemis-fællesforetagendet anvendes til finansiering af projekter på grundlag af indkaldelser af konkurrerende forslag. Følgende juridiske personer kan komme i betragtning til at modtage sådanne midler:

19. juridiske personer, der har hjemsted i Artemis-medlemsstaterne, og som har indgået en tilskudsaftale vedrørende et sådant projekt med den relevante nationale myndighed efter Artemis-fællesforetagendets tildelingsprocedurer

20. juridiske personer med hjemsted i medlemsstater eller associerede lande, der ikke er medlemmer af Artemis-fællesforetagendet. I sådanne tilfælde kan de pågældende lande indføre administrative ordninger med Artemis-fællesforetagendet for at gøre det muligt for deres virksomheder og forsknings- og udviklingsorganisationer at deltage.

3. For de indkaldelser af forslag, som Artemis-fællesforetagendet iværksætter og offentliggør, skal det samlede budget for hver indkaldelse oplyses. Budgettet skal indeholde oplysninger om de beløb, der på nationalt plan er givet tilsagn om af de enkelte Artemis-medlemsstater, og det skønnede finansielle bidrag fra Artemis-fællesforetagendet. Det skal fremgå af indkaldelsen, hvilke evalueringskriterier der anvendes i forhold til formålet med indkaldelsen.

4. Artemis-fællesforetagendets finansielle bidrag til budgettet for hver indkaldelse udgør 55 % af det samlede beløb, som Artemis-medlemsstaterne har givet tilsagn om, medmindre repræsentantskabet for de offentlige myndigheder beslutter andet efter forslag fra Fællesskabets repræsentant.

5. Indkaldelse af forslag og evaluering og udvælgelse af forslag sker i henhold til følgende bestemmelser:

21. Deltagere med hjemsted i Artemis-medlemsstater og i andre EU-medlemsstater eller associerede lande kan deltage i indkaldelser af forslag, som Artemis-fællesforetagendet iværksætter.

22. Konsortier af deltagere, der indgiver projektforslag som reaktion på indkaldelserne, skal omfatte mindst tre ikke-associerede enheder[25] med hjemsted i mindst tre Artemis-medlemsstater.

23. Evaluerings- og udvælgelsesprocessen skal sikre, at tildeling af offentlige midler fra Artemis-fællesforetagendet sker på grundlag af rammeprogrammets principper om høj kvalitet og konkurrence.

24. Efter evalueringen af forslag opstiller repræsentantskabet for de offentlige myndigheder en prioriteret liste over forslagene på grundlag af klare evalueringskriterier og deres kollektive bidrag til at nå målene med indkaldelsen af forslag.

25. Repræsentantskabet for de offentlige myndigheder træffer beslutning om, hvilke forslag der skal udvælges, og hvor store offentlige midler de udvalgte forslag skal tildeles inden for de disponible budgetrammer, idet der tages hensyn til eventuelle nationale kriterier for at kunne modtage støtte. Denne beslutning er bindende for Artemis-medlemsstaterne uden yderligere evaluerings- eller udvælgelsesprocesser.

6. Projektfinansiering sker i henhold til følgende bestemmelser:

26. Artemis-fællesforetagendets finansielle bidrag til projektdeltagerne omfatter en procentdel af de samlede udgifter til gennemførelse af projektet, som de myndigheder, der yder finansiering, og som udsteder tilskudsaftalen, fastlægger på et relevant tidspunkt. Denne procentdel fastlægges på årsbasis af Artemis-fællesforetagendet og kan højst udgøre 16,7 %. Denne procentdel skal være den samme for alle projektdeltagere i forbindelse med en given indkaldelse af forslag.

27. Artemis-medlemsstaterne indgår tilskudsaftaler med projektdeltagere i overensstemmelse med deres nationale bestemmelser, navnlig med hensyn til støttekriterier og andre nødvendige finansielle og retlige krav. Nationale finansielle bidrag fra Artemis-medlemsstaterne udbetales i givet fald direkte til projektdeltagerne i henhold til de nationale tilskudsaftaler. Artemis-medlemsstaterne gør deres bedste for at synkronisere indgåelse af tilskudsaftalen og for at udbetale deres finansielle bidrag inden for en rimelig frist.

Artikel 8 Personalevedtægt

1. Artemis-fællesforetagendets personale og administrerende direktør er omfattet af vedtægten for tjenestemænd og ansættelsesvilkårene for de øvrige ansatte i De Europæiske Fællesskaber samt de regler, som De Europæiske Fællesskabers institutioner sammen har vedtaget om anvendelsen af disse bestemmelser.

2. Artemis-fællesforetagendet udøver over for personalet de beføjelser, som er overdraget til ansættelsesmyndigheden i henhold til vedtægten for tjenestemænd i De Europæiske Fællesskaber og til den myndighed, der har kompetence til at indgå ansættelseskontrakter i henhold til ansættelsesvilkårene for de øvrige ansatte i De Europæiske Fællesskaber.

3. Bestyrelsen vedtager efter aftale med Kommissionen de nødvendige gennemførelsesbestemmelser under iagttagelse af artikel 110 i vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i De Europæiske Fællesskaber.

4. Bestyrelsen kan vedtage bestemmelser, der gør det muligt at udstationere eksperter fra medlemmerne i Artemis-fællesforetagendet.

Artikel 9 Privilegier og immuniteter

Protokollen vedrørende De Europæiske Fællesskabers privilegier og immuniteter gælder for Artemis-fællesforetagendet og dets personale.

Artikel 10Ansvar

1. For Artemis-fællesforetagendets ansvar i aftaleforhold gælder den lovgivning, der finder anvendelse på de relevante aftaleretlige bestemmelser.

2. For så vidt angår ansvar uden for aftaleforhold skal Artemis-fællesforetagendet i overensstemmelse med de almindelige retsgrundsætninger, medlemsstaterne har til fælles, erstatte skader, dets ansatte har forvoldt under udøvelsen af deres hverv.

3. Artemis-fællesforetagendets udbetalinger som følge af et erstatningsansvar som omhandlet i stk. 1 og 2 samt omkostninger og udgifter i denne forbindelse anses for udgifter for Artemis-fællesforetagendet og afholdes af Artemis-fællesforetagendets midler.

Artikel 11 Domstolens kompetence og lovvalg

1. Domstolen har kompetence til at træffe afgørelse om følgende:

28. enhver retstvist mellem medlemmer i anliggender vedrørende denne forordning og/eller de vedtægter, der er nævnt i artikel 1

29. voldgiftsbestemmelser i de aftaler og kontrakter, Artemis-fællesforetagendet indgår

30. sager anlagt mod Artemis-fællesforetagendet, herunder vedrørende afgørelser truffet af dets organer, på de betingelser, der er fastsat i traktatens artikel 230 og 232

31. tvister vedrørende erstatning for skader, Artemis-fællesforetagendets ansatte har forvoldt under udøvelsen af deres hverv.

2. I spørgsmål, der ikke dækkes af denne forordning eller andre fællesskabsretsakter, gælder lovgivningen i den stat, hvor Artemis-fællesforetagendet har hjemsted.

Artikel 12 Rapport, evaluering og decharge

1. Kommissionen forelægger Europa-Parlamentet og Rådet en årlig rapport over de fremskridt, som Artemis-fællesforetagendet har opnået.

2. Senest den 31. december 2010 og den 31. december 2015 gennemfører Kommissionen foreløbige evalueringer af Artemis-fællesforetagendet med bistand fra uafhængige eksperter. Evalueringen omhandler kvaliteten og effektiviteten af Artemis-fællesforetagendet samt fremskridt mod opfyldelsen af de fastlagte mål. Kommissionen forelægger Europa-Parlamentet og Rådet konklusionen af evalueringen sammen med sine bemærkninger.

3. Senest den 31. marts 2018 gennemfører Kommissionen en endelig evaluering af Artemis-fællesforetagendet med bistand fra uafhængige eksperter. Resultaterne af denne endelige evaluering forelægges Europa-Parlamentet og Rådet.

4. Decharge for gennemførelsen af Artemis-fællesforetagendets budget gives af Europa-Parlamentet efter indstilling fra Rådet efter en procedure, der er fastsat i Artemis-fællesforetagendets finansforordning.

Artikel 13 Beskyttelse af medlemmernes finansielle interesser og foranstaltninger mod svig

1. Artemis-fællesforetagendet sikrer, at dets medlemmers finansielle interesser er tilstrækkeligt beskyttet ved at udføre eller foranledige egnede interne og eksterne kontroller.

2. I tilfælde af uregelmæssigheder har medlemmerne ret til at søge uretmæssigt anvendte beløb tilbagebetalt, herunder at mindske eller suspendere eventuelle efterfølgende bidrag til Artemis-fællesforetagendet.

3. I forbindelse med bekæmpelse af svig, korruption og andre ulovlige handlinger anvendes bestemmelserne i forordning (EF) nr. 1073/1999.

4. Kommissionen eller Revisionsretten kan om nødvendigt foretage kontrol på stedet hos modtagerne af midler fra Artemis-fællesforetagendet samt hos de medarbejdere, som er ansvarlige for tildelingen af disse midler. Artemis-fællesforetagendet sikrer, at aftaler om tilskud og kontrakter giver Kommissionen og Revisionsretten ret til at udføre passende kontrol og, hvis der konstateres uregelmæssigheder, at pålægge sanktioner, der har afskrækkende virkning og står i et rimeligt forhold til overtrædelsens grovhed.

5. Det Europæiske Kontor for Bekæmpelse af Svig (OLAF), som er oprettet ved Kommissionens afgørelse 1999/352/EF, EKSF, Euratom, har samme beføjelser over for fællesforetagendet og dets personale som over for Kommissionens afdelinger. Så snart fællesforetagendet er oprettet, tiltræder det den interinstitutionelle aftale af 25. maj 1999 mellem Europa-Parlamentet, Rådet og Kommissionen om de interne undersøgelser, der foretages af OLAF. Bestyrelsen godkender denne tiltrædelse og træffer de fornødne foranstaltninger for at lette OLAF's arbejde med interne undersøgelser.

Artikel 14 Tavshedspligt

Artemis-fællesforetagendet sikrer beskyttelse af følsomme oplysninger, hvis videregivelse vil kunne skade dets medlemmers interesser.

Artikel 15Intellektuel ejendom

Artemis-fællesforetagendet vedtager regler for formidling af forskningsresultater, hvormed det om nødvendigt sikres, at intellektuel ejendom, der frembringes i forbindelse med F&U-aktiviteter inden for rammerne af denne forordning, beskyttes, og at forskningsresultater anvendes og formidles.

Artikel 16Forberedende foranstaltninger

Kommissionen og ARTEMISIA træffer alle nødvendige forberedelser til at oprette Artemis-fællesforetagendet, indtil dets organer er helt funktionsklare.

Artikel 17Støtte fra værtsstaten

Der indgås en værtsstatsaftale mellem Artemis-fællesforetagendet og værtsstaten om kontorlokaler, privilegier og immuniteter og anden støtte fra Belgien til Artemis-fællesforetagendet.

Artikel 18

Denne forordning træder i kraft på [...]dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

BILAG VEDTÆGTER FOR ARTEMIS-FÆLLESFORETAGENDET

Artikel 1Navn, hjemsted, varighed og juridisk status

1. Fællesforetagendets navn er: "Artemis-fællesforetagendet".

2. Det har hjemsted i Bruxelles, Belgien.

3. Artemis-fællesforetagendet oprettes fra offentliggørelsen af disse vedtægter i Den Europæiske Unions Tidende for en periode, der udløber den 31. december 2017.

4. Denne periode kan forlænges ved at ændre disse vedtægter i overensstemmelse med bestemmelserne i artikel 23 under hensyn til de fremskridt, der er opnået med hensyn til at opfylde målene for Artemis-fællesforetagendet, og under forudsætning af at den økonomiske levedygtighed er sikret.

5. Artemis-fællesforetagendet har status som juridisk person. I alle EF-medlemsstaterne er det omfattet af den mest vidtgående rets- og handleevne, som disse staters lovgivning tillægger juridiske personer. Det kan eksempelvis erhverve og afhænde fast ejendom og løsøre og optræde som part i retssager.

Artikel 2 Mål og opgaver

1. Artemis-fællesforetagendet har til formål at bidrage til gennemførelsen af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) og temaet "Informations- og kommunikationsteknologi" under særprogrammet "Samarbejde" til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013). Det skal navnlig:

32. fastlægge og gennemføre en forskningsdagsorden for udviklingen af vigtige teknologiområder vedrørende indlejrede computersystemer på tværs af forskellige anvendelsesområder med henblik på at styrke europæisk konkurrenceevne og bæredygtighed og skabe plads til helt nye markeder og samfundsnyttige anvendelsesformål. Aktiviteter til gennemførelse af forskningsdagsordenen benævnes i det følgende "F&U-aktiviteter"

33. støtte gennemførelsen af F&U-aktiviteterne, især ved at give økonomisk støtte til deltagere i projekter[26], der er udvalgt på grundlag af indkaldelser af konkurrerende forslag

34. fremme et offentligt-privat partnerskab, der tilsigter at mobilisere og samle en indsats fra Fællesskabets side og fra national og privat side, at øge de samlede F&U-investeringer vedrørende indlejrede computersystemer og at skabe samarbejde mellem den offentlige og den private sektor

35. sikre, at FTI vedrørende indlejrede computersystemer er effektivt og holdbart

36. opnå synergi og koordinering med hensyn til den europæiske F&U-indsats vedrørende indlejrede computersystemer, herunder gradvis integrering i Artemis-fællesforetagendet af de aktiviteter på området, der for øjeblikket gennemføres via mellemstatslige F&U-ordninger (Eureka).

2. Artemis-fællesforetagendet har følgende hovedopgaver:

37. sikre, at FTI vedrørende indlejrede computersystemer oprettes og forvaltes på en bæredygtig måde

38. fastlægge den flerårige strategiplan, herunder forskningsdagsordenen, jf. artikel 14, og justere den i fornødent omfang

39. fastlægge og gennemføre årlige gennemførelsesplaner for realiseringen af den flerårige strategiplan, jf. artikel 14

40. iværksætte indkaldelser af forslag, evaluere forslag og tildele midler til projekter, der er udvalgt via åbne, gennemsigtige og effektive procedurer inden for de disponible finansieringsrammer

41. udvikle nært samarbejde og sikre samordning med europæiske, nationale og tværnationale aktiviteter, organer og aktører med det formål at fremme et frugtbart innovationsmiljø i Europa og bedre synergi og udnyttelse af forsknings- og udviklingsresultater vedrørende indlejrede computersystemer

42. overvåge, hvordan det skrider frem med at nå målene for Artemis-fællesforetagendet, og foretage evt. fornødne justeringer i lyset af den videnskabelige udvikling i løbet af gennemførelsen

43. styre kommunikation og formidling af Artemis-fællesforetagendets aktiviteter under overholdelse af tavshedspligten

44. offentliggøre oplysninger om projekter, herunder navne på deltagere, og om størrelsen af Artemis-fællesforetagendets finansielle bidrag

45. gennemføre andre aktiviteter, der evt. er behov for for at nå målene, jf. stk. 1.

Artikel 3 Medlemmer

1. Artemis-fællesforetagendets stiftende medlemmer, som i det følgende benævnes "stiftende medlemmer", er:

46. Det Europæiske Fællesskab repræsenteret ved Kommissionen

47. [……]

48. sammenslutningen ARTEMISIA (i det følgende benævnt "ARTEMISIA"), der er en sammenslutning, der er registreret i henhold til nederlandsk lovgivning (registreringsnr. 17201341) med hjemsted i Eindhoven, Nederlandene, og som fungerer som repræsentant for virksomheder og andre F&U-aktører, der beskæftiger sig med indlejrede computersystemer i Europa.

2. Forudsat at de tilslutter sig målene, jf. artikel 2, stk. 1, kan følgende blive medlemmer af Artemis-fællesforetagendet:

49. andre medlemsstater og lande, der er associeret med det syvende rammeprogram

50. lande uden for EU, der ikke er kandidatlande eller associerede lande (i det følgende benævnt "tredjelande"), og som har F&U-politik eller -programmer vedrørende indlejrede computersystemer

51. andre juridiske personer, der kan yde et betydeligt finansielt bidrag til at nå Artemis-fællesforetagendets mål.

3. De stiftende medlemmer og nye medlemmer, jf. stk. 2, benævnes i det følgende "medlemmer".

4. Medlemsstater og associerede lande, der er medlemmer af Artemis-fællesforetagendet, benævnes i det følgende "Artemis-medlemsstater". Hver enkelt Artemis-medlemsstat udnævner sin egen repræsentant til Artemis-fællesforetagendets organer og udpeger den eller de nationale enheder, der har ansvaret for at varetage landets forpligtelser med hensyn til gennemførelse af Artemis-fællesforetagendets aktiviteter.

5. Artemis-medlemsstaterne og Kommissionen benævnes i det følgende som Artemis-fællesforetagendets "offentlige myndigheder".

Artikel 4 Medlemskab og ændringer af medlemskab

1. Nye ansøgninger om medlemskab af Artemis-fællesforetagendet stiles til bestyrelsen, jf. artikel 6, stk. 2, litra a).

2. EU-medlemsstater eller associerede lande, der ikke er stiftende medlemmer af Artemis-fællesforetagendet, bliver medlemmer, når de har meddelt bestyrelsen deres skriftlige anerkendelse af disse vedtægter og eventuelle andre bestemmelser om driften af Artemis-fællesforetagendet.

3. Tredjelandes ansøgninger om medlemskab af Artemis-fællesforetagendet behandles af bestyrelsen, som formulerer en indstilling til Kommissionen. Kommissionen kan fremsætte forslag om ændring af denne forordning vedrørende det pågældende tredjelands medlemskab, under forudsætning af at forhandlinger med Artemis-fællesforetagendet er fuldført med positivt resultat.

4. Bestyrelsens afgørelser om andre juridiske personers medlemskab eller indstillinger fra bestyrelsen vedrørende tredjelande som nye medlemmer træffes på grundlag af ansøgerens relevans og potentielle merværdi for så vidt angår indsatsen for at nå Artemis-fællesforetagendets mål.

5. Et medlem kan udtræde af Artemis-fællesforetagendet. Udtrædelsen træder uigenkaldeligt i kraft, seks måneder efter at de øvrige medlemmer er underrettet herom, og det tidligere medlem løses derefter fra alle forpligtelser bortset fra dem, der eksisterede før udtrædelsen.

Artikel 5 Artemis-fællesforetagendets organer

Artemis-fællesforetagendet har følgende organer:

- bestyrelsen

- repræsentantskabet for de offentlige myndigheder

- erhvervs- og forskningsudvalget

- den administrerende direktør.

Artikel 6 Bestyrelsen

1. Sammensætning og beslutningsproces

52. Bestyrelsen består af repræsentanter for Artemis-fællesforetagendets medlemmer samt formanden for erhvervs- og forskningsudvalget.

53. Artemis-fællesforetagendets medlemmer udpeger hver især deres egne repræsentanter og en hoveddelegeret, der har stemmeretten i bestyrelsen. Formanden for erhvervs- og forskningsudvalget har ikke stemmeret.

54. ARTEMISIA og de offentlige myndigheder har lige stor stemmeandel, som tilsammen udgør mindst 90 % af de samlede stemmer. Stemmerne fordeles i først omgang med 50 % til ARTEMISIA og 50 % til de offentlige myndigheder.

55. Stemmefordelingen blandt de offentlige myndigheder fastlægges årligt i forhold til de projektmidler[27], de har givet tilsagn om i de foregående to regnskabsår. Kommissionen har mindst 10 % af stemmerne.

56. I det første regnskabsår og evt. følgende regnskabsår, hvor kun højst to Artemis-medlemsstater har givet tilsagn om offentlige midler til projekter i de foregående regnskabsår, har Kommissionen en tredjedel af de stemmer, der ellers er forbeholdt offentlige myndigheder. De øvrige to tredjedele fordeles ligeligt mellem Artemis-medlemsstaterne.

57. Stemmeretten for nye medlemmer, der ikke er en EU-medlemsstat eller et associeret land, afgøres af bestyrelsen, inden medlemmet tiltræder Artemis-fællesforetagendet.

58. Beslutninger vedtages med et flertal på 75 % af stemmerne, medmindre andet udtrykkeligt er fastsat i disse vedtægter. Fællesskabet kan nedlægge veto over for alle bestyrelsens beslutninger om anvendelsen af dets finansielle bidrag, om ændringer af disse vedtægter og om Artemis-fællesforetagendets finansforordning.

59. Medlemmernes repræsentanter kan ikke drages personligt til ansvar for aktiviteter, som de udfører i deres egenskab af repræsentanter i bestyrelsen.

2. Rolle og opgaver

Bestyrelsen har det overordnede ansvar for driften af Artemis-fællesforetagendet og fører tilsyn med gennemførelsen af dets aktiviteter.

Bestyrelsen skal navnlig:

60. vurdere ansøgninger og træffe afgørelse eller indstille til ændringer vedrørende medlemskab, jf. artikel 4

61. træffe afgørelse om ophævelse af medlemskab, hvis et medlem ikke opfylder sine forpligtelser og ikke har rådet bod på denne forsømmelse inden for en rimelig frist fastsat af den administrerende direktør, jf. dog traktatens bestemmelser, der sikrer overensstemmelse med fællesskabslovgivningen

62. godkende Artemis-fællesforetagendets finansforordning, jf. artikel 13

63. vedtage forslag til vedtægtsændringer i overensstemmelse med artikel 23

64. godkende den flerårige strategiplan, herunder forskningsdagsordenen

65. føre tilsyn med Artemis-fællesforetagendets generelle aktiviteter

66. føre tilsyn med, hvordan det går med gennemførelsen af den flerårige strategiplan

67. godkende den årlige gennemførelsesplan og den årlige budgetplan, herunder en stillingsfortegnelse

68. godkende den årlige aktivitetsrapport og de årlige regnskaber og statusopgørelser

69. udnævne, afskedige eller udskifte den administrerende direktør, udstikke retningslinjer for den administrerende direktør og overvåge dennes præstation

70. føre tilsyn med Artemis-fællesforetagendets interne revisionskapacitet

71. godkende Artemis-fællesforetagendets personalevedtægt, jf. artikel 18

72. nedsætte udvalg og arbejdsgrupper til efter behov at gennemføre specifikke opgaver

73. vedtage sin forretningsorden, jf. stk. 3

74. uddelegere eventuelle opgaver, som ikke udtrykkeligt er overdraget til et af Artemis-fællesforetagendets øvrige organer.

3. Forretningsorden

75. Bestyrelsen mødes mindst to gange om året, normalt på Artemis-fællesforetagendets hjemsted.

76. Bestyrelsesmøderne ledes af erhvervs- og forskningsudvalgets formand.

77. Medmindre bestyrelsen i særlige tilfælde træffer anden afgørelse, deltager den administrerende direktør i møderne.

78. Indtil bestyrelsen har vedtaget sin forretningsorden, indkaldes møderne af Kommissionen.

79. Bestyrelsen er beslutningsdygtig, når Kommissionen, ARTEMISIA og mindst tre Artemis-medlemsstater er til stede.

Artikel 7 Repræsentantskabet for de offentlige myndigheder

1. Sammensætning og beslutningsproces

80. Repræsentantskabet for de offentlige myndigheder består af Artemis-fællesforetagendets offentlige myndigheder.

81. De offentlige myndigheder udpeger hver især deres egne repræsentanter og en hoveddelegeret, der har stemmeretten i repræsentantskabet for de offentlige myndigheder.

82. Fællesskabet har en tredjedel af stemmerne i repræsentantskabet for de offentlige myndigheder. De resterende to tredjedele fordeles årligt blandt de øvrige medlemmer af repræsentantskabet for de offentlige myndigheder i forhold til deres finansielle bidrag til Artemis-fællesforetagendets aktiviteter i det pågældende, jf. artikel 10, stk. 5, dog således at et medlem højst kan have 50 % af de samlede stemmer i repræsentantskabet.

83. Hvis mindre end tre Artemis-medlemsstater har givet den administrerende direktør meddelelse om deres finansielle bidrag, jf. artikel 10, stk. 5, har Fællesskabet en tredjedel af stemmerne, og de øvrige to tredjedele fordeles ligeligt mellem Artemis-medlemsstaterne.

84. Beslutninger træffes med mindst 60 % af de samlede stemmer.

85. Fællesskabets repræsentant kan nedlægge veto over for alle spørgsmål om anvendelsen af dets eget finansielle bidrag til Artemis-fællesforetagendet.

2. Rolle og opgaver

Repræsentantskabet for de offentlige myndigheder skal:

86. sikre, at principperne om redelighed og åbenhed anvendes korrekt i forbindelse med tildelingen af offentlige midler til projektdeltagere

87. godkende det årlige arbejdsprogram efter forslag fra erhvervs- og forskningsudvalget, herunder de budgetter, der er til rådighed for indkaldelser af forslag

88. godkende procedurebestemmelserne vedrørende indkaldelser af forslag, evaluering og udvælgelse af forslag og projektovervågning

89. efter forslag fra Fællesskabets repræsentant træffe afgørelse om Artemis-fællesforetagendets finansielle bidrag til budgettet for indkaldelser af forslag

90. godkende iværksættelse af indkaldelser af forslag

91. godkende udvælgelsen af, hvilke projektforslag der modtager offentlige midler efter indkaldelser af forslag

92. efter forslag fra Fællesskabets repræsentant træffe afgørelse om størrelsen af Artemis-fællesforetagendets finansielle bidrag, jf. artikel 16, stk. 5, litra a), til projektdeltagere i forbindelse med indkaldelser af forslag i et givet år

93. vedtage sin forretningsorden, jf. stk. 3

3. Forretningsorden

94. Repræsentantskabet for de offentlige myndigheder mødes mindst to gange om året, normalt på Artemis-fællesforetagendets hjemsted.

95. Repræsentantskabet for de offentlige myndigheder vælger selv sin formand.

96. Indtil repræsentantskabet for de offentlige myndigheder har vedtaget sin forretningsorden, indkaldes møderne af Kommissionen.

97. Repræsentantskabet for de offentlige myndigheder er beslutningsdygtigt, når Kommissionen og mindst tre Artemis-medlemsstater er til stede.

Artikel 8 - Erhvervs- og forskningsudvalget

1. Sammensætning

98. ARTEMISIA udnævner medlemmerne af erhvervs- og forskningsudvalget.

99. Erhvervs- og forskningsudvalget består af højst 25 medlemmer.

2. Rolle og opgaver

Erhvervs- og forskningsudvalget skal:

100. udarbejde et udkast til den flerårige strategiplan, herunder indholdet og opdateringen af forskningsdagsordenen, og forelægge den til bestyrelsens godkendelse

101. udarbejde et udkast til det årlige arbejdsprogram, herunder forslag til indholdet af indkaldelser af forslag, der skal iværksættes af Artemis-fællesforetagendet

102. udarbejde forslag vedrørende Artemis-fællesforetagendets strategi for teknologi, forskning og innovation

103. udarbejde forslag til aktiviteter vedrørende skabelse af åbne innovationsmiljøer, fremme af SMV'ers deltagelse, gennemsigtig udvikling af standarder og åbenhed for deltagelse, internationalt samarbejde, formidling og pr-arbejde

104. rådgive de øvrige organer om alle spørgsmål vedrørende planlægning og gennemførelse af forsknings- og udviklingsprogrammer, fremme af partnerskaber og tilvejebringelse af ressourcer i Europa med henblik på at nå Artemis-fællesforetagendets mål

105. efter behov nedsætte arbejdsgrupper, hvis overordnede koordinering forestås af et eller flere af udvalgets medlemmer, med henblik på at løse ovennævnte opgaver

106. vedtage sin forretningsorden, jf. stk. 3

3. Forretningsorden

107. Erhvervs- og forskningsudvalget holder mindst to møder om året.

108. Erhvervs- og forskningsudvalget vælger selv sin formand.

109. Indtil erhvervs- og forskningsudvalget har vedtaget sin forretningsorden, indkaldes møderne af Kommissionen.

Artikel 9 - Administrerende direktør

1. Den administrerende direktør er Artemis-fællesforetagendets øverste ansvarlige for den daglige ledelse og dets retlige repræsentant. Vedkommende udfører sine opgaver i fuld uafhængighed og står til regnskab over for bestyrelsen.

2. Den administrerende direktør udnævnes af bestyrelsen på grundlag af en liste over kandidater, som Kommissionen foreslår, for en periode på op til tre år. Bestyrelsen kan efter en bedømmelse af den administrerende direktør forlænge mandatet med endnu en periode på højst fire år.

3. Den administrerende direktør har følgende rolle og opgaver:

110. udarbejde den årlige gennemførelsesplan og den årlige budgetplan i samarbejde med erhvervs- og forskningsudvalget og forelægge dem til bestyrelsens godkendelse

111. føre tilsyn med tilrettelæggelsen og gennemførelsen af alle aktiviteter, der i henhold til den årlige gennemførelsesplan skal gennemføres, under overholdelse af de rammer og bestemmelser, der er fastsat i disse vedtægter og efterfølgende beslutninger vedtaget af bestyrelsen og repræsentantskabet for de offentlige myndigheder

112. udarbejde den årlige aktivitetsrapport og de årlige regnskaber og statusopgørelser og forelægge dem til bestyrelsens godkendelse

113. fremlægge forslag om Artemis-fællesforetagendets interne drift for bestyrelsen med henblik på godkendelse

114. fremlægge forslag til procedurebestemmelser vedrørende indkaldelser af forslag, der iværksættes af Artemis-fællesforetagendet, herunder vedrørende den tilknyttede evaluering og udvælgelse af projektforslag, for repræsentantskabet for de offentlige myndigheder med henblik på godkendelse

115. administrere iværksættelsen af indkaldelser af forslag, evalueringen og udvælgelsen af projektforslag og forhandlinger om tilskudsaftaler om udvalgte projekter samt den efterfølgende regelmæssige overvågning af og opfølgning på projekter inden for de beføjelser, repræsentantskabet for de offentlige myndigheder har givet

116. indgå tilskudsaftaler med henblik på at gennemføre F&U-aktiviteter. jf. artikel 15 og 16, samt aftaler om indkøb og tjenesteydelser, som er nødvendige for driften af Artemis-fællesforetagendet, jf. artikel 17.

117. anvise alle betalinger, der skal foretages af Artemis-fællesforetagendet

118. udforme og gennemføre de foranstaltninger og aktioner, der er nødvendige for at vurdere, hvordan det går for Artemis-fællesforetagendet med at nå målene, herunder uafhængig overvågning og audit for at vurdere Artemis-fællesforetagendets effektivitet og præstationer

119. arrangere projektrevisioner og tekniske audit med henblik på vurdering af forsknings- og udviklingsresultater og aflægge rapport til bestyrelsen om de generelle resultater

120. efter behov gennemføre finansielle audit - direkte eller via nationale offentlige myndigheder - om projektdeltagere i overensstemmelse med Artemis-fællesforetagendets finansforordning

121. forhandle medlemskabsbetingelserne for nye medlemmer af Artemis-fællesforetagendet på vegne af bestyrelsen og med mandat fra denne

122. gennemføre andre foranstaltninger, der er nødvendige for at nå Artemis-fællesforetagendets mål, og som ikke fremgår af den årlige gennemførelsesplan, inden for rammer og betingelser, der fastsættes af bestyrelsen

123. indkalde til møder i bestyrelsen og repræsentantskabet for de offentlige myndigheder og deltage i møderne som observatør, når det er relevant

124. give bestyrelsen oplysninger, den anmoder om

125. forelægge bestyrelsen sine forslag vedrørende sekretariatets organisationsplan

126. have det fulde ansvar for personaleledelsesmæssige beslutninger vedrørende Artemis-fællesforetagendets personale

127. foretage analyser vedrørende risikovurdering og risikostyring og foreslå bestyrelsen eventuelle forsikringer, som Artemis-fællesforetagendet bør tegne for at opfylde sine forpligtelser.

4. Der oprettes et sekretariat under den administrerende direktørs ansvar, som skal yde støtte til alle dennes opgaver, herunder:

128. sekretariatsbistand til Artemis-fællesforetagendets organer

129. praktisk bistand i forbindelse med evaluering af forslag og projektovervågning, herunder bistand til at tilrettelægge indkaldelser af forslag og arrangere projektrevisioner og tekniske audit

130. etablering og administration af et relevant internt audit- og regnskabssystem

131. finansielle opgaver, herunder udbetaling af finansielle bidrag fra Artemis-fællesforetagendet til projektdeltagere

132. bistand til kommunikationsaktiviteter, f.eks. pr-virksomhed, publikationer og formidling samt tilrettelæggelse af arrangementer

133. forvalte udbud om varer/tjenesteydelser til opfyldelse af Artemis-fællesforetagendets behov i overensstemmelse med Artemis-fællesforetagendets finansforordning.

5. Sekretariatets ikke-finansielle opgaver kan udliciteres af Artemis-fællesforetagendet til eksterne udbydere af tjenesteydelser. Sådanne udliciteringsaftaler indgås i overensstemmelse med bestemmelserne i Artemis-fællesforetagendets finansforordning.

Artikel 10 - Finansieringskilder

1. Alle Artemis-fællesforetagendets midler skal benyttes til at nå målene i disse vedtægters artikel 2.

2. Midlerne, som opføres på Artemis-fællesforetagendets budget, består af:

134. Medlemmernes bidrag til driftsudgifterne, undtagen bidrag omhandlet i stk. 4, litra c)

135. et fællesskabsbidrag til finansiering af F&U-aktiviteterne

136. Artemis-fællesforetagendets eventuelle indtægter

137. eventuelle andre bidrag og indtægter.

Eventuelle renteindtægter af medlemmernes bidrag tilfalder Artemis-fællesforetagendet.

3. Alle juridiske personer, der ikke er medlemmer, kan bidrage med kontanter eller naturalier til Artemis-fællesforetagendets midler på de vilkår og betingelser, den administrerende direktør har forhandlet sig frem til på vegne af bestyrelsen og med mandat fra denne.

4. Artemis-fællesforetagendets driftsudgifter[28] for perioden indtil den 31. december 2017 dækkes af medlemmerne på følgende måde:

138. ARTEMISIA yder et bidrag på højst 20 mio. EUR eller højst 1 % af de samlede projektudgifter, alt efter hvilket af disse beløb der er det højeste, dog højst 30 mio. EUR.

139. Fællesskabet yder et bidrag på højst 10 mio. EUR

140. Artemis-medlemsstaterne yder bidrag i naturalier til driftsudgifterne ved at lette gennemførelsen af projekterne og tildelingen af offentlige midler, jf. artikel 15 og 16

141. Fællesskabets og ARTEMISIA's bidrag gøres disponible i overensstemmelse med bestemmelserne i den relevante årlige budgetplan. Den betales rater ud fra fællesforetagendets finansielle behov.

5. Artemis-fællesforetagendets F&U-aktiviteter for perioden indtil den 31. december 2017 dækkes af følgende:

142. et finansielt bidrag fra Fællesskabet på højst 410 mio. EUR til projektfinansiering

143. finansielle bidrag fra Artemis-medlemsstaterne, som højst udgør 1,8 gange Fællesskabets finansielle bidrag. Disse finansielle bidrag udbetales til projektdeltagerne i overensstemmelse med artikel 15 og 16. Artemis-medlemsstaterne meddeler hvert år senest en dato, der fastsættes af bestyrelsen, den administrerende direktør, hvilke nationale finansielle tilsagn de har givet vedrørende indkaldelser af forslag, der iværksættes af Artemis-fællesforetagendet, idet der tages hensyn til de emneområder, der dækkes af de støttede F&U-aktiviteter, som indkaldelsen omhandler

144. bidrag i naturalier fra projektdeltagende forsknings- og udviklingsorganisationer som deres andel af de udgifter, der er nødvendige for at gennemføre projekterne. Deres samlede bidrag i Artemis-fællesforetagendets levetid skal være mindst lige så stort som bidraget fra de offentlige myndigheder.

6. De finansielle bidrag fra medlemmerne af Artemis-fællesforetagendet betales i rater i overensstemmelse med bestemmelserne i den årlige budgetplan.

7. Hvis et medlem af Artemis-fællesforetagendet ikke overholder sine tilsagn vedrørende dets aftalte finansielle bidrag til Artemis-fællesforetagendet, indkalder den administrerende direktør til et bestyrelsesmøde med henblik på at beslutte, om de øvrige medlemmer skal fratage det skyldige medlem dets medlemskab, eller om der skal træffes andre foranstaltninger, indtil det har overholdt sine forpligtelser.

8. Artemis-fællesforetagendet ejer alle aktiver, som det frembringer eller får overført med henblik på at opfylde sine mål, jf. artikel 2, medmindre andet er fastsat.

Artikel 11 - Finansielle indtægter

Undtagen i tilfælde af afvikling af Artemis-fællesforetagendet, jf. artikel 22, foretages der ingen udbetalinger til Artemis-fællesforetagendets medlemmer af et eventuelt overskud i indtægterne i forhold til udgifterne.

Artikel 12 - Regnskabsår

Regnskabsåret følger kalenderåret.

Artikel 13 - Finansforordning

1. Artemis-fællesforetagendets finansforordning vedtages af bestyrelsen.

2. Formålet med finansforordningen er at sikre en sund finansiel forvaltning af Artemis-fællesforetagendet.

3. Finansforordningen skal bygge på rammefinansforordningens[29] principper og indeholde bestemmelser om planlægning og gennemførelse af Artemis-fællesforetagendets budget. Finansforordningen kan afvige fra rammefinansforordningen, hvor det er nødvendigt af hensyn til de særlige krav, Artemis-fællesforetagendets drift stiller, og forudsat at afvigelserne er aftalt på forhånd med Kommissionen.

4. Decharge for gennemførelsen af Artemis-fællesforetagendets budget gives af Europa-Parlamentet efter indstilling fra Rådet efter en procedure, der fastsættes i Artemis-fællesforetagendets finansforordning.

Artikel 14 - Planlægning og rapportering

1. I den flerårige strategiplan anføres strategien og planerne for at nå Artemis-fællesforetagendets mål, herunder forskningsdagsordenen.

2. I det årlige arbejdsprogram beskrives emneområdet og budgettet for de indkaldelser af forslag, der er behov for til at gennemføre forskningsdagsordenen i et givet år.

3. I den årlige gennemførelsesplan anføres planen for gennemførelsen af alle Artemis-fællesforetagendets aktiviteter i et givet år, herunder planlagte indkaldelser af forslag og foranstaltninger, der skal gennemføres via udbud. Den årlige gennemførelsesplan forelægges af den administrerende direktør for bestyrelsen sammen med den årlige budgetplan.

4. Årlig budgetplan: Den administrerende direktør forelægger hvert år bestyrelsen et foreløbigt udkast til årlig budgetplan, der indeholder et overslag over de årlige udgifter for de efterfølgende to år og en stillingsfortegnelse. I dette overslag anføres de forventede indtægter og udgifter for det første af disse to regnskabsår så detaljeret, som det er nødvendigt af hensyn til hvert medlems interne budgetprocedure i forhold til dets finansielle bidrag til Artemis-fællesforetagendet. Den administrerende direktør giver bestyrelsen alle supplerende oplysninger, der er nødvendige med henblik herpå.Bestyrelsesmedlemmerne meddeler den administrerende direktør deres bemærkninger til det foreløbige udkast til den årlige budgetplan og i særdeleshed til overslaget over forventede indtægter og udgifter i det følgende år. Under hensyntagen til bestyrelsesmedlemmernes bemærkninger udarbejder den administrerende direktør udkastet til årlig budgetplan for det følgende år i samarbejde med erhvervs- og forskningsudvalget. Inden den 1. september hvert år forelægger den administrerende direktør bestyrelsen den årlige budgetplan til godkendelse.Den årlige budgetplan og den årlige gennemførelsesplan for et givet år vedtages af Artemis-fællesforetagendets bestyrelse senest den 31. oktober i det foregående år.

5. I den årlige aktivitetsrapport beskrives Artemis-fællesforetagendets fremskridt i hvert kalenderår, navnlig set i forhold til den flerårige strategiplan og den årlige gennemførelsesplan for det pågældende år.Den administrerende direktør fremlægger den årlige aktivitetsrapport sammen med de årlige regnskaber og statusopgørelser.

6. Årsregnskab og statusopgørelser: Senest to måneder efter hvert regnskabsårs afslutning forelægger den administrerende direktør årsregnskabet og statusopgørelserne for det foregående år for bestyrelsen med henblik på godkendelse. Årsregnskabet og statusopgørelserne for det foregående år forelægges for De Europæiske Fællesskabers Revisionsret.

Artikel 15 - Gennemførelse af F&U-aktiviteter

1. Artemis-fællesforetagendet støtter F&U-aktiviteter via indkaldelser af konkurrerende forslag, uafhængig evaluering og udvælgelse af projekter, tildeling af offentlige midler til udvalgte projekter og projektfinansiering.

2. Artemis-fællesforetagendet indgår tilskudsaftaler med projektdeltagerne med henblik på gennemførelsen af projekterne. Tilskudsaftalerne skal henvise til og, når det er relevante, bero på modsvarende nationale tilskudsaftaler, jf. artikel 16, stk. 5, litra b).

3. Med henblik på at muliggøre projektgennemførelsen og ydelse af offentlige midler opretter Artemis-fællesforetagendet administrative ordninger med de nationale enheder, Artemis-medlemsstaterne har udpeget i det øjemed, i overensstemmelse med Artemis-fællesforetagendets finansforordning.

4. EU-medlemsstater eller associerede lande, der ikke er medlemmer af Artemis-fællesforetagendet, kan indgå lignende ordninger med Artemis-fællesforetagendet.

5. Artemis-fællesforetagendet indfører procedurer for tilsyn med og kontrol af F&U-aktiviteterne, herunder bestemmelser om overvågning og teknisk audit af projekter. Artemis-medlemsstaterne må ikke kræve yderligere rapporter om overvågning og teknisk audit ud over det, der kræves af Artemis-fællesforetagendet.

Artikel 16 - Projektfinansiering

1. Offentlige midler til projektdeltagerne består af Artemis-medlemsstaternes nationale finansielle bidrag og/eller Artemis-fællesforetagendets finansielle bidrag. Offentlig støtte i henhold til dette initiativ tilsidesætter ikke relevante proceduremæssige og materielle statsstøtteregler.

2. For de indkaldelser af forslag, som Artemis-fællesforetagendet iværksætter og offentliggør, skal det samlede budget for hver indkaldelse oplyses. Budgettet skal indeholde oplysninger om de beløb, der på nationalt plan er givet tilsagn om af de enkelte Artemis-medlemsstater, og det finansielle bidrag fra Artemis-fællesforetagendet. Det skal fremgå af indkaldelsen, hvilke evalueringskriterier der anvendes i forhold til formålet med indkaldelsen.

3. Artemis-fællesforetagendets finansielle bidrag til budgettet for hver indkaldelse udgør 55 % af det samlede beløb, som Artemis-medlemsstaterne har givet tilsagn om, medmindre repræsentantskabet for de offentlige myndigheder beslutter andet efter forslag fra Fællesskabets repræsentant.

4. Indkaldelse af forslag og evaluering og udvælgelse af forslag

145. Deltagere med hjemsted i Artemis-medlemsstater og i andre EU-medlemsstater eller associerede lande kan deltage i indkaldelser af forslag, som Artemis-fællesforetagendet iværksætter.

146. Konsortier af deltagere, der indgiver projektforslag som reaktion på indkaldelserne, skal omfatte mindst tre ikke-associerede enheder[30] med hjemsted i mindst tre Artemis-medlemsstater.

147. Evaluerings- og udvælgelsesprocessen skal sikre, at tildeling af offentlige midler fra Artemis-fællesforetagendet sker på grundlag af rammeprogrammets principper om høj kvalitet og konkurrence[31].

148. Efter evalueringen af forslag opstiller repræsentantskabet for de offentlige myndigheder en prioriteret liste over forslagene på grundlag af klare evalueringskriterier og deres kollektive bidrag til at nå målene med indkaldelsen af forslag.

149. Repræsentantskabet for de offentlige myndigheder træffer beslutning om, hvilke forslag der skal udvælges, og hvor store offentlige midler de udvalgte forslag skal tildeles inden for de disponible budgetrammer, idet der tages hensyn til eventuelle nationale kriterier for at kunne modtage støtte. Denne beslutning er bindende for Artemis-medlemsstaterne uden yderligere evaluerings- eller udvælgelsesprocesser.

5. Projektfinansiering

150. Artemis-fællesforetagendets finansielle bidrag til projektdeltagerne ydes som en procentdel af de samlede udgifter[32] til gennemførelse af projektet. Denne procentdel fastlægges på årsbasis af repræsentantskabet for de offentlige myndigheder og kan højst udgøre 16,7 %. Denne procentdel skal være den samme for alle projektdeltagere i forbindelse med en given indkaldelse af forslag.

151. Artemis-medlemsstaterne indgår tilskudsaftaler med projektdeltagere i overensstemmelse med deres nationale bestemmelser, navnlig med hensyn til støttekriterier og andre nødvendige finansielle og retlige krav. Nationale finansielle bidrag fra Artemis-medlemsstaterne udbetales i givet fald direkte til projektdeltagerne i henhold til de nationale tilskudsaftaler. Artemis-medlemsstaterne gør deres bedste for at synkronisere indgåelse af tilskudsaftalen og for at udbetale deres finansielle bidrag inden for en rimelig frist.

Artikel 17 - Kontrakter om indkøb og tjenesteydelser

Artemis-fællesforetagendet indfører alle relevante procedurer og mekanismer for gennemførelse, tilsyn og kontrol vedrørende aftaler om indkøb og tjenesteydelser, der er indgået for at dække behov i forbindelse med driften af Artemis-fællesforetagendet.

Artikel 18 - Personaleressourcer

1. Personaleressourcerne fastsættes i stillingsfortegnelsen, som skal anføres i den årlige budgetplan.

2. Artemis-fællesforetagendets medarbejdere ansættes som midlertidigt ansatte og kontraktansatte på tidsbegrænsede kontrakter, der kan forlænges én gang til en maksimal samlet periode på syv år.

3. Artemis-fællesforetagendet afholder alle personaleudgifter.

4. Ethvert medlem af Artemis-fællesforetagendet eller værtslandet kan tilbyde den administrerende direktør at udstationere eget personale i Artemis-fællesforetagendets sekretariat.

Artikel 19 - Ansvar og forsikringer

1. For Artemis-fællesforetagendets ansvar i aftaleforhold gælder den lovgivning, der finder anvendelse på de relevante aftaleretlige bestemmelser.

2. For så vidt angår ansvar uden for aftaleforhold skal Artemis-fællesforetagendet i overensstemmelse med de almindelige retsgrundsætninger, medlemsstaterne har til fælles, erstatte skader, dets ansatte har forvoldt under udøvelsen af deres hverv.

3. Artemis-fællesforetagendets udbetalinger som følge af et erstatningsansvar som omhandlet i stk. 1 og 2 samt omkostninger og udgifter i denne forbindelse anses for udgifter for Artemis-fællesforetagendet og afholdes af Artemis-fællesforetagendets midler.

4. Artemis-fællesforetagendet har alene ansvaret for at opfylde sine forpligtelser.

5. Artemis-fællesforetagendet har ikke ansvaret for at opfylde sine medlemmers finansielle forpligtelser. Det kan ikke drages til ansvar, hvis Artemis-medlemsstater ikke opfylder deres forpligtelser i forbindelse med indkaldelser af forslag, der er iværksat af Artemis-fællesforetagendet.

6. Medlemmerne kan ikke drages til ansvar for nogen af Artemis-fællesforetagendets finansielle forpligtelser. Medlemmernes økonomiske ansvar er udelukkende et internt ansvar over for Artemis-fællesforetagendet og begrænser sig til det bidrag til midlerne, de har givet tilsagn om, jf. artikel 10, stk. 2.

7. Artemis-fællesforetagendets økonomiske ansvar for gæld begrænses til de bidrag, medlemmerne har ydet til driftsudgifterne, jf. artikel 10, stk. 2.

8. Artemis-fællesforetagendet tegner en passende forsikring.

Artikel 20 - Interessekonflikt

Artemis-fællesforetagendet skal undgå eventuelle interessekonflikter i forbindelse med gennemførelsen af sine aktiviteter.

Artikel 21 - Beskyttelse af finansielle interesser

1. Artemis-fællesforetagendet foretager kontrol på stedet og finansiel audit blandt modtagerne af Artemis-fællesforetagendets offentlige midler. Sådan kontrol og audit gennemføres enten direkte af Artemis-fællesforetagendet eller på dettes vegne af Artemis-medlemsstaterne.

2. Kommissionen og/eller Revisionsretten kan om nødvendigt foretage kontrol på stedet hos modtagerne af midler fra Artemis-fællesforetagendet samt hos de medarbejdere, som er ansvarlige for tildelingen af disse midler. Artemis-fællesforetagendet sikrer i dette øjemed, at aftaler om tilskud og kontrakter giver Kommissionen og Revisionsretten ret til at udføre passende kontrol og, hvis der konstateres uregelmæssigheder, at pålægge sanktioner, der har afskrækkende virkning og står i et rimeligt forhold til overtrædelsens grovhed.

3. Det Europæiske Kontor for Bekæmpelse af Svig (OLAF), som er oprettet ved Kommissionens afgørelse 1999/352/EF, EKSF, Euratom, har samme beføjelser over for fællesforetagendet og dets personale som over for Kommissionens afdelinger. Så snart fællesforetagendet er oprettet, tiltræder det den interinstitutionelle aftale af 25. maj 1999 mellem Europa-Parlamentet, Rådet og Kommissionen om de interne undersøgelser, der foretages af OLAF. Bestyrelsen godkender denne tiltrædelse og træffer de fornødne foranstaltninger for at lette OLAF's arbejde med interne undersøgelser.

Artikel 22 - Afvikling

1. Artemis-fællesforetagendet afvikles ved udgangen af den i artikel 1, stk. 3, omhandlede periode.

2. Afviklingsproceduren udløses automatisk, hvis Kommissionen udtræder af Artemis-fællesforetagendet.

3. Til at forestå afviklingen af Artemis-fællesforetagendet udpeger bestyrelsen en eller flere likvidatorer, som handler i overensstemmelse med bestyrelsens afgørelser.

4. Under afviklingen leverer Artemis-fællesforetagendet fysiske genstande, som værtsstaten har stillet til rådighed for det efter værtsstatsaftalen, jf. artikel 25, tilbage til værtsstaten.

5. Når fysiske aktiver, der indgår i støtten fra værtsstaten, er tilbageleveret som anført i stk. 4, anvendes eventuelle tilbageværende aktiver til at dække Artemis-fællesforetagendets passiver og afviklingsomkostningerne. Over- eller underskud fordeles mellem eller dækkes af eksisterende medlemmer på tidspunktet for afviklingen i forhold til deres faktiske bidrag til Artemis-fællesforetagendet.

6. Resterende aktiver fordeles mellem eksisterende medlemmer på tidspunktet for afviklingen i forhold til deres faktiske bidrag til Artemis-fællesforetagendet.

7. Der oprettes en ad hoc-procedure for at sikre en hensigtsmæssig forvaltning af eventuelle aftaler om tilskud og kontrakter om indkøb og tjenesteydelser, som Artemis-fællesforetagendet har indgået, af en varighed, der overstiger varigheden af Artemis-fællesforetagendet.

Artikel 23 - Vedtægtsændringer

1. Disse vedtægter for Artemis-fællesforetagendet træder i kraft, når de er godkendt af de stiftende medlemmer på det første bestyrelsesmøde.

2. Ethvert medlem af Artemis-fællesforetagendet kan stille forslag til bestyrelsen om ændring af disse vedtægter.

3. Forslag til vedtægtsændringer godkendes af bestyrelsen i overensstemmelse med artikel 6 og forelægges Kommissionen til godkendelse.

4. Uanset stk. 3 anses forslag om ændringer af artikel 1, stk. 3, artikel 4, stk. 3, artikel 10, stk. 4, litra b), og artikel 10, stk. 5, litra a), for at berøre et væsentligt aspekt, og de forudsætter derfor en ændring af denne forordning.

5. Forslag til ændringer af ARTEMISIA's vedtægter meddeles Artemis-fællesforetagendet bestyrelse mindst 45 dage inden vedtagelsen.

Artikel 24 - Politik for intellektuel ejendom

1. Formålet med politikken for intellektuel ejendom, som er fastsat i denne artikel, er at tilskynde til at skabe og udnytte viden, at opnå en retfærdig fordeling af rettigheder, at belønne innovation og opnå en bred projektdeltagelse blandt private og offentlige enheder.

2. I denne artikel forstås ved:

152. "information": tegninger, specifikationer, fotografier, vareprøver, modeller, processer, procedurer, instrukser, software, rapporter, notater eller andre former for tekniske og/eller kommercielle informationer, knowhow, data eller dokumenter, herunder mundtlig information, bortset fra emner, der er beskyttet af intellektuelle ejendomsrettigheder (IPR)

153. "intellektuelle ejendomsrettigheder" (IPR): intellektuelle ejendomsrettigheder, herunder patenter, brugsmodeller og brugscertifikater, rettigheder vedrørende industrielt design, copyright, forretningshemmeligheder, databaserettigheder, rettigheder vedrørende halvlederprodukters topografi, samt alle typer af registreringer, ansøgninger, opdelinger, videreførelser, revurderinger, fornyelser eller forlængelser af noget af dette, bortset fra varemærker og handelsnavne

154. "baggrundsinformation": information, der ejes eller kontrolleres af en projektdeltager på den pågældende projektaftales ikrafttrædelsesdato, eller som en projektdeltager erhverver ejendomsret til eller kontrol over som et resultat af aktiviteter, der ligger uden for projektets rammer

155. "baggrunds-IPR": IPR, der ejes eller kontrolleres af en projektdeltager på den pågældende projektaftales ikrafttrædelsesdato, eller som der erhverves ejendomsret til eller kontrol over i projektaftalens løbetid som et resultat af aktiviteter, der ligger uden for projektets rammer

156. "baggrund": baggrundsinformation og baggrunds-IPR

157. "forgrundsinformation": information, der frembringes som resultat af de aktiviteter, der gennemføres inden for det pågældende projekts rammer, således som de fremgår af den pågældende projektaftale

158. "forgrunds-IPR": IPR, der frembringes som resultat af de aktiviteter, der gennemføres inden for det pågældende projekts rammer, således som de fremgår af den pågældende projektaftale

159. "forgrund": forgrundsinformation og forgrunds-IPR

160. "adgangsrettigheder": ikke-eksklusive licenser og brugerrettigheder til forgrund eller baggrund, idet disse rettigheder dog ikke omfatter retten til at meddele underlicens, medmindre andet er aftalt i projektaftalen

161. "nødvendig": af "teknisk afgørende betydning" for gennemførelsen af projektet og/eller for anvendelse af forgrund, og, når det drejer sig om intellektuelle ejendomsrettigheder, forstås ved "nødvendig", at de pågældende intellektuelle ejendomsrettigheder ville blive krænket, hvis der ikke blev givet adgangsrettigheder.

162. "anvendelse": udvikling, skabelse og markedsføring af et produkt eller en proces vedrørende skabelse og levering af en tjenesteydelse, hvilket kan defineres nærmere i den pågældende projektaftale

163. "formidling": videregivelse af forgrund ved relevante midler, dog ikke det, der er et resultat af beskyttelsesformaliteterne, men f.eks. offentliggørelse af forgrund uanset medie

164. "projektaftale": en aftale mellem projektdeltagere, hvoraf fremgår alle eller nogle af de vilkår og betingelser, der gælder for dem i forbindelse med et givet projekt, f.eks. en projektkonsortieaftale, som uden begrænsninger omfatter adgangsrettigheder i overensstemmelse med denne artikel

165. "overførselsbetingelser": finansielle betingelser, der har en værdi, som er lavere end ved fair og rimelige betingelser, sædvanligvis en værdi, der svarer til udgifter til at åbne for adgangsrettighederne.

3. Uden at Fællesskabets konkurrenceregler derved tilsidesættes, gælder følgende principper for ordningerne for intellektuel ejendomsret i projekter:

3.1. Ejendomsret

3.1.1. Fællesforetagendet ejer alle materielle og immaterielle aktiver, som det har frembragt eller fået overført med henblik på gennemførelsen af Artemis-fællesforetagendet, medmindre andet er fastsat.

3.1.2. Uanset ovenstående bestemmelser må Artemis-fællesforetagendet ikke tilbageholde information eller IPR, der er frembragt i projekter.

3.1.3. Hver projektdeltager forbliver ejer af sin egen baggrund. Deltagerne kan fastlægge, hvilken baggrund der er nødvendig for Artemis-fællesforetagendet, i en skriftlig projektaftale, og de kan, hvis det er relevant, udelukke nærmere bestemt baggrund.

3.1.4. Forgrund, der frembringes ved arbejde som led i projektet, tilhører den eller de deltagere, der udfører det arbejde, der frembringer den pågældende forgrund, i overensstemmelse med de ordninger, der er beskrevet i tilskuds- og projektaftalerne, og principperne i denne artikel.

3.2. Adgangsrettigheder

3.2.1. Projektdeltagere i det samme projekt skal indgå en projektaftale med hinanden, der bl.a. indeholder bestemmelser om de adgangsrettigheder, der skal gives i henhold til denne artikel. Projektdeltagerne kan fastlægge, hvilken baggrund der er nødvendig for projektet, og de kan, hvis det er relevant, aftale at udelukke nærmere bestemt baggrund.

3.2.2. Adgangsrettigheder til baggrund gives til andre deltagere i samme projekt, hvis den pågældende baggrund er nødvendig for, at de andre deltagere kan udføre deres eget arbejde i projektet, forudsat at ejeren er berettiget til at give sådanne rettigheder. Der gives adgangsrettigheder på overførselsbetingelser efter nærmere aftale mellem de pågældende projektdeltagere, medmindre andet er aftalt af alle deltagerne i projektaftalen.

3.2.3. Adgangsrettigheder til forgrund gives til andre deltagere i samme projekt, hvis den pågældende forgrund er nødvendig for, at de andre deltagere kan udføre deres eget arbejde i projektet. Sådanne adgangsrettigheder gives royaltyfrit på ikke-eksklusive vilkår og kan ikke overføres.

3.2.4. Deltagere i samme projekt skal have adgangsrettigheder til baggrund, hvis det er nødvendigt for anvendelsen af deres egen forgrund i forbindelse med projektet, forudsat at ejeren af baggrunden er berettiget til at give sådanne rettigheder. Sådanne adgangsrettigheder gives på ikke-eksklusive vilkår og på fair, rimelige og ikke-diskriminerende betingelser.

3.2.5. Der gives deltagere i samme projekt adgangsrettigheder til forgrund, hvis den er nødvendig for deres egne anvendelsesformål. Sådanne adgangsrettigheder gives på ikke-eksklusive vilkår, der ikke kan overføres, enten royaltyfrit eller på fair, rimelige og ikke-diskriminerende betingelser.

3.2.6. Forudsat at alle berørte ejere godkender det, gives der adgangsrettigheder til forgrund med henblik på videregående forskningsaktiviteter til en tredjepart på fair og rimelige betingelser, der aftales nærmere.

3.3. Beskyttelse, anvendelse og formidling

3.3.1. Hvis forgrund kan udnyttes med økonomisk udbytte, skal ejeren sørge for, at forgrunden er beskyttet på relevant og effektiv vis under behørig hensyntagen til vedkommendes legitime interesser, navnlig kommercielle interesser, og til de øvrige berørte projektdeltageres interesser, og ejeren skal anvende forgrunden eller sikre, at den anvendes.

3.3.2. Hver deltager sikrer, at forgrunden, som vedkommende har ejendomsret til, formidles så hurtigt som muligt.

3.3.3. Alle formidlingsaktiviteter skal være kompatible med beskyttelsen af intellektuelle ejendomsrettigheder, tavshedspligt og forgrundsejerens legitime interesser.

3.3.4. Der gives forudgående meddelelse til de berørte deltagere om formidlingsaktiviteter vedrørende forgrund, baggrund eller fortrolig information, der ejes af andre deltagere i samme projekt, eller anden data eller information, der slås sammen med andre deltageres forgrund, baggrund eller fortrolig information. Senest 45 dage efter en sådan meddelelse kan de pågældende deltagere skriftligt modsætte sig dette, hvis deres legitime interesser vedrørende deres forgrund eller baggrund kan påvirkes negativt ved en sådan formidling. I så fald må formidlingsaktiviteten ikke finde sted, medmindre der tages passende skridt til at beskytte disse legitime interesser.

3.3.5. Alle publikationer, patentansøgninger, der indgives af eller på vegne af en deltager, eller andre former for formidling vedrørende forgrund skal indeholde en erklæring om, at den pågældende forgrund er frembragt med finansielle støtte fra Artemis-fællesforetagendet. Alle formidlingsaktiviteter skal være kompatible med beskyttelsen af intellektuelle ejendomsrettigheder, tavshedspligt og forgrundsejerens legitime interesser.

3.4. Overførsel

3.4.1. Hvis en deltager overfører ejendomsret til forgrund, skal vedkommende lade sine forpligtelser vedrørende forgrunden overgå til erhververen, herunder forpligtelsen til at lade sådanne forpligtelser overgå til en evt. efterfølgende erhverver. Forpligtelserne omfatter bl.a. forpligtelser vedrørende adgangsrettigheder, formidling og anvendelse.

3.4.2. Under overholdelse af tavshedspligten giver en projektdeltager, når denne skal lade forpligtelsen til at give adgangsrettigheder overgå til en anden, de øvrige deltagere meddelelse om en planlagt overførsel[33] med mindst 45 dages varsel sammen med tilstrækkelige oplysninger om den planlagte nye ejer af forgrunden, således at de andre deltagere kan benytte sig af deres adgangsrettigheder. Efter en sådan meddelelse kan de andre deltagere inden 30 dage eller inden for en anden frist, der er aftalt skriftligt, modsætte sig en planlagt overførsel af ejendomsret med den begrundelse, at det ville have negative konsekvenser for deres adgangsrettigheder. Hvis en af